दिल्ली हाईकोर्ट ने कहा- CBI के सामने पेश हों; जांच एजेंसी बोली- गिरफ्तारी नहीं होगी
Bihar Deputy CM Tejashwi Yadav Land For Job Scam Case Update बता दें सीबीआई ने 28 फरवरी, 4 मार्च और 11 मार्च को तेजस्वी यादव को नोटिस जारी कर चुका है। मामला 2004 से 2009 तक केंद्रीय रेलमंत्री रहते हुए लालू प्रसाद से जुड़ा है
लैंड फॉर जॉब्स स्कैम मामले में गुरुवार को दिल्ली हाईकोर्ट से तेजस्वी यादव को बड़ा झटका लगा। कोर्ट ने तेजस्वी की CBI के समन को रद्द करने वाली याचिका को खारिज कर दिया। कहा कि तेजस्वी को 25 मार्च को सुबह साढ़े 10 बजे CBI दफ्तर जाना ही होगा।
सुनवाई के दौरान तेजस्वी के वकील ने दिल्ली हाईकोर्ट में गुरुवार को कहा कि अगर तेजस्वी एजेंसी के सामने पेश होंगे तो उन्हें गिरफ्तार कर लिया जाएगा। इसके बाद CBI ने अदालत से कहा कि हमारा उन्हें गिरफ्तार करने का इरादा नहीं है। हम चाहते हैं कि वे पेश हों, क्योंकि उन्हें कुछ दस्तावेज दिखाने हैं। अगर वे वीडियो कॉन्फ्रेंसिंग के जरिए पेश होते हैं, तो उससे कोई फायदा नहीं होगा।
CBI ने कहा- शनिवार को तो आ सकते हैं
तेजस्वी ने कोर्ट में कहा कि बिहार में बजट सत्र चल रहा है। ऐसे में वे बार-बार पूछताछ के लिए दिल्ली नहीं आ सकते हैं। इस पर CBI ने कहा कि शनिवार को बजट सत्र नहीं होता। वे इस दिन आ सकते हैं। साथ ही एजेंसी ने भरोसा दिलाया कि फिलहाल उन्हें गिरफ्तार नहीं किया जाएगा। CBI ने 28 फरवरी, 4 मार्च और 11 मार्च को तेजस्वी यादव को समन जारी किया था।
जस्टिस दिनेश कुमार शर्मा की अदालत में इस पर सुनवाई हो रही है। तेजस्वी ने याचिका में कहा, 'CrPC की धारा 160 के उल्लंघन में उन्हें परेशान करने की नीयत से नोटिस जारी किया गया है। वे तो कथित अपराध के समय नाबालिग थे।'
जानिए तेजस्वी से सीबीआई किस मामले में पूछताछ कर रही है 
मामला 2004 से 2009 तक केंद्रीय रेलमंत्री रहते हुए लालू प्रसाद से जुड़ा है। आरोप यह है कि लालू प्रसाद ने पद पर रहते हुए परिवार को जमीन हस्तांतरित के बदले रेलवे में नौकरियां दिलवाईं। CBI ने यह भी आरोप लगाया है कि रेलवे में की गई भर्तियां भारतीय रेलवे के मानकों के दिशा निर्देशों के अनुरुप नहीं थीं।
वहीं, दिल्ली की न्यू फ्रेंड्स कॉलोनी स्थित मकान संख्या D-1088 (एबी एक्सपोर्ट्स प्रा.लि. के नाम रजिस्टर्ड है। इस कंपनी के मालिक तेजस्वी प्रसाद यादव और उनका परिवार है।) का आज बाजार मूल्य 150 करोड़ है। इसे खरीदने में मुंबई के जेम्स और ज्वेलरी के कारोबारियों ने पैसा लगाया है। कागज पर यह कंपनी का ऑफिस है, लेकिन तेजस्वी इसे अपने घर की तरह इस्तेमाल करते हैं।
तेजस्वी ने 9 नवंबर 2015 को इस कंपनी के निदेशक पद से इस्तीफा दे दिया था। इसी मामले में CBI ने तेजस्वी को समन जारी किया है। इसी के खिलाफ वे दिल्ली हाईकोर्ट पहुंचे हैं। दिल्ली के राउज एवेन्यू कोर्ट ने इसी मामले में लालू प्रसाद, राबड़ी देवी, मीसा भारती को बुधवार को जमानत दी है।
ये खबरें भी पढ़िए...
1.लालू परिवार 600 करोड़ के घोटाले में फंसा:लैंड फॉर जॉब्स केस में अब तेजस्वी को CBI का समन, ED को 1 करोड़ कैश मिले
नौकरी के बदले जमीन केस में प्रवर्तन निदेशालय (ED) ने कहा कि यह 600 करोड़ का घोटाला है। जांच में पता चला है कि 350 करोड़ रुपए के प्लॉट और 250 करोड़ रुपए लेनदेन हुए हैं। 24 जगह छापे मारे गए हैं। इनमें एक करोड़ कैश मिले हैं। रेलवे के विभिन्न जोन में ग्रुप डी की भर्ती में 50% कैंडिडेट्स की भर्ती लालू परिवार के चुनावी क्षेत्रों से हुई है।इधर, ईडी की रेड के बाद CBI भी एक्टिव हो गई है। जांच एजेंसी ने शनिवार को बिहार के डिप्टी CM तेजस्वी यादव को पूछताछ के लिए समन भेजा और ऑफिस आने के लिए कहा। इससे पहले 4 फरवरी को भेजा गया था। पूरी रिपोर्ट पढ़ने के लिए यहां क्लिक करिए 
2. अबू दोजाना बोले- ED ने नमाज पढ़ने से रोका:दिल्ली में बैठे अफसर टीम को कर रहे थे गाइड; ये तोड़ो, वो तोड़ो
RJD के पूर्व विधायक और लालू के करीबी अबू दोजाना के घर शुक्रवार को ED ने छापेमारी की। दैनिक भास्कर ने छापेमारी को लेकर अबू दोजाना से बातचीत की। दोजाना ने बताया कि छापे के दौरान ED की टीम ने उन्हें नमाज पढ़ने से रोका। उन्होंने अधिकारियों से नमाज पढ़ने के लिए थोड़ा समय मांगा, लेकिन उन्हें मना कर दिया गया। अबू दोजाना ने बताया कि शुक्रवार सुबह करीब 8 बजे 14 से 15 अफसरों टीम पहुंची थी। टीम ने गार्ड से जबरन गेट खुलवाया और अंदर दाखिल हुई। छापेमारी के दौरान टीम ने तोड़फोड़ शुरू कर दी। उन्होंने बताया कि मैं उस समय अपने बेडरूम में सो रहा था। मुझे जोर-जोर से आवाज देकर जगाया गया। फिर घर के सभी स्टाफ का मोबाइल जब्त कर लिया गया। पूरी रिपोर्ट पढ़ने के लिए यहां क्लिक करिए 